Ултырышта шулай уҡ балаларына белем биреүгә, уҡытыуға иғтибар бирмәгән, булышлыҡ итмәгән ғаиләнең, дөрөҫөрәге әсәнең ҡылығы тикшерелде. Ир менән ҡатын айырылышҡан, балалары әсәләре менән йәшәй. Мәктәп педагогтарын сәбәпһеҙ уҡыуға йөрөмәгән балаларҙың тәртибе күптән борсой, икеһе лә 7-8 фән буйынса өлгәшмәй. Бөгөн уларҙы артабанғы класҡа күсереү-күсермәү мәсьәләһе тора. Проблеманы хәл итеүҙе атаһы контролгә алырға һүҙ бирҙе.